Supplerende høring af statens forslag til 1. vandplan 2010 - 2015 
Sagsfremstilling 
93.       Supplerende høring af statens forslag til 1. vandplan 2010 - 2015 - Åbent 
  
  
SAGENS INDHOLD 
Forslaget til 1. generation af de statslige vandplaner 2010 – 2015 var i seks måneders fornyet offentlig høring fra 21. 
juni til 23. december 2013. Byrådet behandlede høringssvar hertil 26. november 2013. Siden har Naturstyrelsen 
foretaget en række ændringer i forslag til vandplanerne og udsendte 30. juni 2014 planerne i en supplerende 
offentlig høring i otte uger frem til 26. august 2014. Høringen kan ses på 
[adresse]Ændringerne består af Naturstyrelsens behandling af de indkomne høringssvar samt folketingsvedtagne beslutninger 
i forbindelse med aftalen ”Vækstplan for Fødevarer” som regeringen indgik med Venstre, Dansk Folkeparti, Liberal 
Alliance og Konservative 2. april 2014. Eksempelvis blev det vedtaget, at virkemidlet ”ændret 
vandløbsvedligeholdelse” nu helt udgår af vandplanerne. 
  
Der har, på baggrund af den korte høringsperiode over sommerferieperioden, ikke været muligt at foretage en 
politisk behandling af høringen inden udløbet af høringsfristen. Teknik og Kultur har derfor indsendt et administrativt 
høringssvar med forbehold for politisk godkendelse. Bemærkningerne i høringssvaret er vedlagt som bilag. 
  
Sagen fremsendes til godkendelse i Teknik- og Miljøudvalget, da der kun er mindre justeringer og præciseringer i 
forhold til det tidligere byrådsgodkendte høringssvar. 
  
VURDERING 
Teknik og Kultur har vurderet det offentliggjorte høringsmateriale, der består af statens notat om de generelle 
ændringer (vedhæftet som bilag), et bilag til ændringsnotatet vedrørende ændringer i vandplanernes retningslinjer 
(vedhæftet som bilag) samt et web-GIS baseret kort med fremvisning af ændringer i det lokale indsatsprogram. 
  
Det fremgår af web-GIS indsatsmaterialet, at der i [adresse] kun foreslås bortfald af indsatser. Det gælder 
for eksempel alle de 43 vandløbsprojekter, hvor der (ifølge det tidligere forslag) skulle være gennemført ændret 
vandløbsvedligeholdelse.  
  
Statens forslag til ændring af retningslinjer fremgår af bilag til sagen. Teknik og Kultur samt Favrskov Forsyning 
 
Teknik- og 
Miljøudvalget 
11. september 2014 
Sagsnr. 710-2011-
109805 
Dok.nr. 710-2014-
190839 
Sagsbehandler 
DPJAH 
  
Tidl. politisk behandling 
BY, 26.11.13, pkt. 178 
Forventet sagsgang 
TM-U 
Lovgrundlag 
EU Vandrammedirektiv, Frank Mogensen 
vurderer ikke, at de oplyste ændringerne i retningslinjerne har nævneværdig betydning for Favrskov Kommune og 
har derfor ikke indsendt bemærkninger herom. 
  
I forhold til grundvand opfordrede kommunens tidligere fremsendte høringsvar ultimo 2013 staten til at finde konkrete 
planlægningsredskaber, der muliggør byudvikling i områder med særlig drikkevandsinteresser. Denne opfordring 
har staten efterkommet i form af en statslig udmelding til vandplanernes retningslinjer 40 og 41 i forhold til 
byudvikling.  
  
I Naturstyrelsens udmelding til vandplanernes retningslinjer 40 og 41 fremgår blandt andet følgende: 
”Kommunerne kan fremover planlægge for placering af boliger og mindre grundvandstruende virksomheder og 
anlæg i OSD (Områder med Særlige Drikkevandsinteresser) og indvindingsoplande, herunder nitratfølsomme 
indvindingsområder (NFI), hvis der for et givent område er kortlagt og tilstrækkeligt redegjort for både planbehov og 
grundvandsbeskyttelse. I OSD kan potentielt grundvandstruende virksomheder og anlæg endvidere placeres efter en
supplerende redegørelse for planbehov og for hvilke tekniske tiltag, kommunen vil iværksætte for at sikre 
grundvandsbeskyttelsen. Hovedreglen er dog fortsat, at OSD og indvindingsoplande så vidt muligt skal friholdes for 
byudvikling, og i OSD og indvindingsoplande - herunder NFI - må der ikke placeres særligt grundvandstruende 
virksomheder og anlæg”. 
  
I forhold til tidligere udmeldinger i [adresse] er byudvikling inden for Områder med Særlig 
Drikkevandsinteresser og nitratfølsomme indvindingsoplande nu blevet lempeligere. 
  
Det netop indsendte administrative høringssvar for grundvand-og byudviklingsområdet er stort set en gentagelse af 
sidste høringssvar fra [adresse], dog suppleret med ny tekst hvor [adresse] opfordrer staten til 
løbende konstruktiv dialog om konkrete byudviklingsmuligheder og grundvandsbeskyttende problemstillinger. 
  
Vedrørende vandløb er bortfaldet af antallet af indsatser markant, men som tidligere nævnt næsten udelukkende på 
de vandløbsstrækninger, hvor der var udpeget virkemidlet ”ændret vedligeholdelse”. Da [adresse] 
oprindeligt fik udpeget 119 projektindsatser, er der stadig mange projekter til udførsel inden udgangen af 2015. 
Einer Toft giver det derfor god mening for Favrskov Kommune, at indsatsen er reduceret, da det på baggrund 
af statens forsinkelse af vandplanarbejdet ikke er realistisk, at alle de oprindelige projekter kan realiseres. Teknik og 
Kultur har derfor ingen bemærkninger til ændringerne udover to specifikke bemærkninger om, at ændringen 
(fjernelse af indsats) bør annulleres på to specifikke vandløbsstrækninger. Det drejer sig om fagligt velfunderede 
naturgenopretningsprojekter, som kommunen allerede har påbegyndt via statens realiseringssystem i form af åbning 
af rørlagte strækninger og restaurering af vandløb. Dette er nærmere beskrevet i høringssvarets punkt 4. 
  
I forhold til spildevand har staten fjernet tre renseklasseoplande i det åbne land i [adresse] samt fjernet 
indsatsen på tre overløbsbygværker, hvor der skal laves reduktion/forbedring af udledningen. Førstnævnte betyder, 
at færre ejendomme i det åbne land skal påbydes forbedring af deres spildevandsrensning. Alt i alt er der tale om en 
generel reduktion i forhold til tidligere. Ændringerne er enten sket på baggrund af nye oplysninger om 
vandområdernes tilstand eller har ingen betydning for kommunens planlægning, hvorfor kommunen ikke har 
bemærkninger hertil. I høringsnotatet har Teknik og Kultur indsendt oplysninger til staten om nye data for to 
spildevandspåvirkede vandløbsstrækninger. 
  
INDDRAGELSE/KOMMUNIKATION 
Statens supplerende høring af forslag til 1. vandplan 2010 – 2015 har været offentliggjort i otte uger i perioden 30. 
juni til 26. august 2014. 
  
ØKONOMISKE KONSEKVENSER 
Staten har ikke meldt om økonomiske konsekvenser for kommunerne på baggrund af ændringerne. Ændringerne 
har ikke direkte økonomiske konsekvenser for Favrskov Kommune, men kommunen har ansat personale på 
baggrund af tidligere tildelte DUT-midler til løsning af vandløbsindsatsen. Forvaltningen har derfor påpeget i 
høringssvaret, at der ikke bør ske senere ændringer til ugunst for Favrskov Kommune, der har planlagt indsatser og 
ansættelser i god tro og i henhold til det af staten udmeldte.  
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.   At Teknik og Kulturs administrative høringssvar til den supplerende høring af 1. vandplan godkendes. 
  
BESLUTNING 
  
Bilag 
  
  
  
  
Teknik- og Miljøudvalget, 11. september 2014: 
Fraværende: Kasper Kjær 
  
Godkendt. 
Teknik og kulturforvaltningens administrative 
høringssvar til supplerende otte ugers høring af 
Vandplan 1 med frist 26. august 2014 
710-2014-190313 
Naturstyrelsens bilag til notat - ændringer i 
retningslinjer 
710-2014-192066 
Naturstyrelsens notat til supperende høring aug 
2014 
710-2014-192064 
